**Al DIRECTOR DE L'ÀREA D'INDÚSTRIA I ENERGIA**

**DELEGACIÓ DEL GOVERN DE LES ILLES BALEARS**

**Ciutat de Querétaro s/n - 07007 Palma**

**Assumpte**: al·legacions a l'Estudi d'Impacte Ambiental dels sondejos sísmics de la petroliera Capricorn Spain en aigües del golf de València, entre Eivissa i Formentera i la costa de Llevant  
  
D./Dª\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI\_\_\_\_\_\_\_\_\_\_\_\_\_\_\_\_\_\_\_\_\_\_\_, i domicili a l’efecte de notificacions al carrer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, núm. \_\_\_\_\_\_\_\_\_\_\_\_\_\_\_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (codi postal\_\_\_\_\_\_\_\_\_\_\_\_\_\_).

EXPOSA

Que, vist l'Anunci de l'Àrea d'Indústria i Energia de la Delegació del Govern a les Illes Balears pel qual se sotmet a informació pública l'Estudi d'Impacte Ambiental del projecte de la petroliera Cairn Energy, a través de la seva filial Capricorn Spain Limited, denominat "Campanya d'Adquisició Sísmica 3D en els permisos B, G, AM-1 i AM-2 en el Golf de València" en el BOIB de 24 de desembre de 2013 i en el diari Las Provincias de 17 de gener de 2014, i sentint-me directament afectat per aquest projecte pels impactes negatius que tindrà sobre el medi ambient i l'economia de les Illes Balears i de la Comunitat Valenciana, em persono en el referit procediment a fi de denunciar aquests impactes amb les següents

AL·LEGACIONS

1. **El procediment d'avaluació d'impacte ambiental que se segueix no és l'adequat**:

a. Aquest prpjecte petrolier s'ha fragmentat en tres fases (sondejos acústics, sondejos d'exploració i l'explotació comercial dels pous de petroli) que són part indissoluble del mateix projecte, i es pretén analitzar el seu impacte de forma separada. Per això, l'Estudi d'Impacte Ambiental (EsIA) presentat no analitza la situació correctament: tot un seguit d’impactes ambientals i econòmics (pesqueres, turisme, etc.) queden infravalorats.

b. Hauria de fer-se una Avaluació d'Impacte Ambiental Estratègica conjunta dels quatre projectes petroliers de similars característiques prevists en aquesta zona pels seus efectes sinèrgics.

2. **L'impacte mediambiental del projecte és crític i afecta molt negativament la supervivència de nombroses espècies marines**: peixos, cefalòpodes, tortugues, cetacis… i, per tant, no és assumible. Les mesures correctores i preventives proposades per a evitar o reduir afeccions no són eficaces.

3. **L'Estudi d'Impacte Ambiental evita analitzar impactes mediambientals de gran importància a fi de no haver de reconèixer la inviabilitat del projecte. Així:**

a. No s'analitzen les possibles afeccions sobre el conjunt de les Zones d'Especial Protecció per a les Aus i s'ometen els impactes sobre el conjunt de les aus marines nidificants a les Pitiüses i especialment sobre una de les més amenaçades i protegides: la pardela balear (Puffinus mauretanicus).

b. L’EsIA no valora prou els impactes sobre el corredor biològic de cetacis, i especialment l'afecció als passos migratoris del Rorqual comú (Balaenopera physalus, en perill d'extinció).

c. L’EsIA tampoc no valora els impactes sobre les espècies marines; en concret, cetacis, tortugues marines i poblacions de peixos.

4. **Existeix un rotund rebuig social, empresarial i institucional a aquest projecte**, mostra d'això és l'existència de l'Alianza Mar Blava, integrada per més de 50 entitats i institucions públiques i privades que representen tot el ventall social i econòmic de les illes Pitiüses.

Per tot l'anteriorment exposat, **SOL·LICITA**:

1.- Que sigui emesa una Declaració d'Impacte Ambiental negativa del citat projecte pels elevats impactes ambientals i socioeconòmics que causaria i per l'unànime rebuig social que ha provocat, tal com queda reflectit en les presents al·legacions.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, a \_\_\_\_\_ de \_\_\_\_\_\_\_\_\_\_\_\_\_\_\_\_ de 2014

Signat: